stanford-oval/wikipedia huggingface dataset:
Sweating Bullets (שיר)
מילים

המילים, שנכתבו על ידי הסולן דייב מאסטיין, הן מנקודת מבט בגוף ראשון של מישהו הסובל מסכיזופרניה. מאסטיין כתב את המילים כדי להביע רעיון שכל אחד סובל ממחלת הנפש בדרכו שלו, בדבריו:
"כתבתי את זה על עצמי. ציינו בפניי שאני סוג של סכיזופרן ושאני חי בתוך הראש שלי. וזה משהו שאני לא מסכים עליו, אבל בכל זאת נהניתי מהתיאוריה. אני חושב שכולנו מזיעים כדורים כל הזמן. החברה היא בדיחה כרגע, ואנשים נעשים יותר ויותר עוינים. כשאתה חושב על תאום מרושע או סכיזופרניה, אני חושב שרבים מאיתנו הם סכיזופרנים, כי אנחנו חיים בתוך הראש שלנו. יש מישהו שכולנו מתייעצים איתו; קוראים לזה המצפון שלנו. יש אנשים שלא יכולים לשלוט בצד השני שלהם; זה משתלט עליהם. לכולם יש את הצד הפסיכוטי הזה. לכל אחד יש דבר שיגרום לו להישבר".
קליפ

הקליפ של השיר מתחיל כשדייב מאסטיין מסתכל על עצמו במראה עד שיד נוגעת בכתפו וכשהוא מסתובב, הוא מבחין שזה עצמו. לאחר מכן, מאסטיינים רבים מופיעים בכל מקום ועושים דברים מוזרים. לאחר מכן, מאסטיין האמיתי מופיע מחזיק את מוחו יושב על כיסא עם שני מאסטיינים אחרים ששרים את השיר. בחלק סולו הגיטרה של השיר, המצלמה שמצלמת את הקליפ נעה לאחור ומראה את שאר חברי מגאדת': דייוויד אלפסון, ניק מנזה ומרטי פרידמן נעולים בתאים כאסירים במצב פרנויה עם כלי הנגינה שלהם.
הערות שוליים

↑  "Sweating Bullets by Megadeth - Songfacts", www.songfacts.com
↑  Tee RoyTee Roy, Tuesday Metal Mania – Megadeth "Sweating Bullets", ROCK 96.7, ‏2013-08-27 (באנגלית)
| מגאדת' |
| --- | --- | --- |
דייב מאסטיין • דירק פרבורן • ג'יימס לומנזו • טימו מנטוסארי
חברי עבר: גלן דרובר • אל פיטרלי • מרטי פרידמן • ג'ף יאנג • מייק אלברט • כריס פולנד • קארי קינג • גרג הנדווידט • כריס ברודריק (גיטריסטים)   ג'יימס מקדונו • דייוויד אלפסון (בסיסטים) • ג'ימי דגראסו • ניק מנזה • צ'אק בהלר • גר סמואלסון • לי רוש • דיז'ון קרות'רס • שון דרובר (מתופפים)
| אלבומי אולפן | Killing Is My Business... And Business Is Good! • Peace Sells... But Who's Buying? • So Far, So Good... So What! • Rust in Peace • Countdown to Extinction • Youthanasia • Cryptic Writings • Risk • The World Needs a Hero • The System Has Failed • United Abominations • Endgame • TH1RT3EN • Super Collider • Dystopia |  |
| אלבומי EP | Hidden Treasures • Cryptic Sounds |  |
| אלבומי הופעה | Live Trax • Live Trax II • Rude Awakening • Unplugged In Boston • That One Night: Live in Buenos Aires |  |
| אוספים | Capitol Punishment: The Megadeth Years • Still Alive... and Well? • Back to the Start • Warchest • Anthology: Set the World Afire |  |
| קלטות וידאו ומארזי DVD | Rusted Pieces • Exposure of a Dream • Evolver: The Making of Youthanasia • Rude Awakening • Video Hits • Arsenal of Megadeth • That One Night: Live in Buenos Aires • Blood in the Water: Live in San Diego • Rust in Peace Live • The Big 4 Live from Sofia, Bulgaria (יחד עם מטאליקה, סלייר ואנתרקס) |  |
| --- | --- |
בקרת זהויות :  MusicBrainz release group: 81bea5a5-cb61-3317-895f-5e8dbad88679
Steal This Album!

!Steal This Album (בתרגום חופשי: גנוב את האלבום הזה!) הוא אלבום האולפן השלישי של להקת המטאל הארמנית-אמריקאית סיסטם אוף אה דאון. האלבום יצא לאור ב-26 בנובמבר 2002 על ידי חברת ההקלטות קולומביה רקורדס. האלבום הגיע למקום 15 בדרוג השבועון "בילבורד".
רקע > Toxicity II

שם האלבום ניתן לו אחרי שקובץ שהקלטות מתקופת האלבום הקודם, Toxicity דלף לרשת תחת השם "Toxicity 2". הלהקה פרסמה הודעה שבה הם מביעים את אכזבתם הרבה מכך שמעריציהם מקשיבים לחומרים לא גמורים. לכן החליטה הלהקה להוציא את החומרים כאלבום חדש, ורמזה על הסיפור בשם שלו. רוב השירים נערכו, שמות השירים, המילים והלחנים שונו, ונוספו מספר שירים חדשים שלא הודלפו. לבסוף האלבום שיצא היה שונה באופן משמעותי מהאלבום שהודלף.
למרות שבתקשורת נתפס האלבום כאוסף צדדי של שירי בי סייד, התעקשה הלהקה כי שירי האלבום שווים באיכותם לאלו של האלבום הקודם. סולן הלהקה, סרג' טנקיאן, אמר שהשירים לא נכנסו לאלבום הקודם "כי הם לא התאימו התקשרו לגמרי לרעיון של האלבום". טנקיאן ומתופף הלהקה, ג'ון דאלמיין, הצהירו כי זהו האלבום האהוב עליהם מבין אלבומי הלהקה.
רקע > מהדורות מיוחדות

האלבום יצא בעיצוב מיוחד, בארבע גרסאות שונות, שכל אחת עיצב וצייר אחד מחברי הלהקה. גרסאות אלו יצאו במהדורה מוגבלת. מהדורה מוגבלת נוספת שיצאה מאוחר יותר, כללה דיסק כפול כאשר על כל אחד מצידי שני הדיסקים הודפסה אחת הגרסאות של חברי הלהקה.
העיצוב של שאבו אודאג'יאן
העיצוב של ג'ון דאלאמיאן
העיצוב של דארון מאלכיאן
העיצוב של סרג' טנקיאן
רקע > שירי האלבום

אלבום זה נחשב למתון מקודמו, ונכללו בו שירים שבהם היה אפשר לשמוע גם גיטרה אקוסטית כמו "roulette".
השיר "Streamline" נכנס לפסקול של הסרט "מלך העקרבים".
קליפ הווידאו של הסינגל "Boom! " צולם על ידי הבמאי מייקל מור במחאה נגד מלחמת עיראק.
רשימת רצועות

מילות השירים נכתבו על ידי דארון מאלכיאן, המוזיקה לשירים הולחנה על ידי דארון מאלכיאן.
| מס' | שם | מילים | לחן | משך |
| --- | --- | --- | --- | --- |
| 1. | Chic 'N' Stu  |   |   | 2:23 |
| 2. | Innervision  |   | דארון, סרג' | 2:33 |
| 3. | Bubbles  |   |   | 1:56 |
| 4. | Boom!  |   | דארון, שאבו | 2:14 |
| 5. | Nüguns  | דארון, סרג' |   | 2:30 |
| 6. | A.D.D. (American Dream Denial)  |   |   | 2:17 |
| 7. | Mr. Jack  | דארון, סרג' |   | 4:09 |
| 8. | I-E-A-I-A-I-O  | דארון, סרג', שאבו, ג'ון |   | 3:08 |
| 9. | 36  | סרג' |   | 0:46 |
| 10. | Pictures  |   | דארון, סרג' | 2:06 |
| 11. | Highway Song  |   | דארון, סרג' | 3:13 |
| 12. | Fuck the System  | דארון, סרג' |   | 2:12 |
| 13. | Ego Brain  | דארון, סרג' |   | 3:21 |
| 14. | Thetawaves  |   | דארון, סרג' | 2:36 |
| 15. | Roulette  | דארון, סרג' |   | 3:20 |
| 16. | Streamline  |   |   | 3:37 |
| משך כולל: | משך כולל: | משך כולל: | משך כולל: | 43:31 |
אלק קירקברייד

| --- | --- |
אין תמונה חופשית
 לידה:  19 באוגוסט 1897 מנספילד, הממלכה המאוחדת 
 פטירה:  22 בנובמבר 1978 (בגיל 81) 
 מדינה:  הממלכה המאוחדת, הממלכה המאוחדת של בריטניה הגדולה ואירלנד 
 מעסיק:  משרד החוץ של בריטניה 
 תפקיד:  שגריר הממלכה המאוחדת בירדן (1946–1951)  שגריר הממלכה המאוחדת בלוב (1951–1954) 
 פרסים והוקרה:  אביר מפקד במסדר מיכאל הקדוש וג'ורג' הקדוש (1949)  מפקד במסדר הוויקטוריאני המלכותי (1954)  קצין במסדר האימפריה הבריטית (1932)  Knight Bachelor (1946)  עמית מסדר מיכאל הקדוש וג'ורג' הקדוש (1942)  הצלב הצבאי 
 
אלק סית' קירקברייד (באנגלית: Alec Seath Kirkbride‏; 19 באוגוסט 1897 – 22 בנובמבר 1978) היה איש השירות הקולוניאלי הבריטי ודיפלומט במזרח התיכון במשך כארבעים שנה. מגדולי המומחים של משרד החוץ הבריטי (ה"פוריין אופיס").
חייו

אלק סית קירקברייד נולד במנספילד שבנוטינגהמשייר בשנת 1897. גדל והתחנך במצרים, לשם עקרו הוריו בילדותו. החל את שירותו במזרח התיכון במסגרת חיל ההנדסה של הצבא הבריטי, בימי מלחמת העולם הראשונה בשנת 1916. נשלח עם לורנס איש ערב לחג'אז להפעיל את האמיר פייסל נגד העות'מאנים. נכנס עם הצבא הבריטי המנצח לדמשק בשנת 1918.
לאחר סיום המלחמה שירת בממשל הבריטי בעבר הירדן. בשנת 1922 כאשר בריטניה הוציאה את עבר הירדן מתחום המנדט הבריטי על ארץ ישראל וכוננה בו את אמירות עבר הירדן בראשות האמיר עבדאללה נתמנה קירקברייד למזכיר האמירות וסגן הציר הבריטי והיה לראש יועציו של עבדאללה ולידידו האישי.
בימי מאורעות תרצ"ו-תרצ"ט, לאחר הרצחו של מושל מחוז הגליל מטעם ממשלת המנדט הבריטי, לואיס אנדרוס בידי מתנקשים ערבים בנצרת, ב 26 בספטמבר 1937, עבר אלן קירקברייד לארץ ישראל ונתמנה למושל הגליל במקומו של אנדרוס. הערבים ניסו לרצוח גם אותו אך הוא ניצל. במרץ 1939 הוא עבר לעבר הירדן לשמש כנציג בריטניה באמירות. בשנת 1946 זכה לאות הצטיינות על שירותו.
בשנת 1946 עם הפיכתה של אמירות עבר הירדן לממלכה עצמאית, נתמנה קירקברייד כציר הבריטי בעבר הירדן. על פי דבריו היה זה קירקברייד שהמליץ לגלאב פאשה לתפוש את המשלטים בלטרון כדרך להכריע את הקרב על ירושלים. הוא שימש בתפקיד הציר הבריטי בירדן עד לשנת 1951, עת עבר לכהן כציר הבריטי בלוב ובשנת 1954 עלה לדרגת שגריר. בשנת 1955 פרש אלק קירקברייד לגמלאות משרות החוץ הבריטי ועבר לנהל את בנק-המזרח-התיכון הבריטי. בשנת 1956 פרסם ספר זיכרונות על ניסיונו הממושך במזרח התיכון ובשנת 1976 פרסם ספר על זיכרונותיו מתקופת שירותו בממלכת ירדן בין השנים 1947 ל-1951.
אלק קירקברייד נפטר בשנת 1978.
כמושל הגליל

לקירקברייד היה חלק ביוזמה להקמת גדר הצפון, פרי רעיונו של צ'ארלס טגארט, המומחה הבריטי למלחמה בטרור, שהוזעק לארץ ישראל מהודו עם התגברות המאורעות. הגדר נועדה למנוע כניסת כוחות ערביים בלתי סדירים מסוריה ולבנון לעזרת המורדים המקומיים. לאחר היסוסים תמך קירקברייד בהקמת הגדר, שמסלולה המתוכנן עבר לאורך כביש הצפון ועד לכנרת, ודרש כי תוקם גם גדר בין הכנרת לנהר הירמוך. דרישתו זו נתקבלה. הגדר הוקמה בשנת 1938. קירקברייד הציע כי הקמת הגדר תוטל על חברת סולל בונה, מאחר שלדבריו עקב המשבר הכלכלי ביישוב, יקפצו היהודים על המציאה ויציעו לבנות את הגדר במחיר זול. ואכן, חברת סולל בונה היא שהקימה את הגדר.
המאורעות בצפון הארץ החריפו וב-2 באוקטובר 1938, בשעות הערב, בוצע על ידי פורעים ערבים טבח ביהודי טבריה בו נרצחו 19 איש, מהם 11 ילדים. לקירקברייד, בבנין הממשל בנצרת, הגיעה ידיעה מקוטעת באלחוט על דבר האירוע. המושל חש לצאת אישית לטבריה. הוא יצא לדרך כשעה לאחר חצות, בלויית קצין משטרה ומשוריין ובו שלושה חיילים. בדרכם היה עליהם להסיר עשרה מחסומים שהונחו על ידי הפורעים ודרכם מנצרת לטבריה ארכה כשעתיים. בהגיע קירקברייד לטבריה היה זה כבר לאחר הטבח והוא מצא את העיר במצב של תוהו ובוהו.
במלחמתם במורדים הערבים נקטו הבריטים יד קשה. נגזרו עונשי מאסר בהליך מקוצר על קרוב לרבבה של ערבים ואלפים הוחזקו במעצר מנהלי ללא משפט, במחנות צפופים ובתנאים קשים. מתחילת שנת 1938 ועד סוף שנת 1939 נדונו למוות יותר ממאה ערבים והוצאו להורג יותר משלושים. כמושל מחוז הגליל היה על קירקברייד להשתתף בהליך ההוצאות להורג בכלא עכו, להיות נוכח בתליה ולאחר התליה למלא תפקיד של חוקר מקרי מוות, ולבדוק את הגופות לאשר כי הנדונים אכן מתו. תפקיד זה היה למורת רוחו של קירקברייד, הוא ראה בהוצאה להורג מעשה מתועב והתמלא תחושת רחמים הן על הנדון והן על עצמו.
ספרי זכרונותיו

A crackle of thorns. Experiences in the Middle East. Publisher: J. Murry, 1956.
From the wings. Amman memoirs 1947 - 1951. Publisher: Frank Cass, 1976
הערות שוליים

↑  הנאשם העיקרי בארגון ההסתה לפני ועדת החקירה, דבר, 1 בדצמבר 1929
התנפלות של שוד על סגן, דואר היום, 11 בנובמבר 1931
↑  מושל הגליל בתפקידו, דבר, 10 באוקטובר 1937
↑  מינויים, הצופה, 30 במרץ 1939
↑  אות הצטיינות גבוה לגלוב פחה, המשקיף, 13 ביוני 1946
↑  קירקברייד - ציר ברבת עמון, הצופה, 13 ביוני 1946
↑  דומיניק לאפייר ולארי קולינס, "ירושלים, ירושלים" עמ', 356
↑  הציר הבריטי בעבה"י הוא הקובע, המשקיף, 28 ביוני 1948
| --- | --- |
בקרת זהויות :  NLI: 987007282871105171  GND: 124448682  ISNI: 0000 0000 7867 8605  LCCN: no00024757  NTA: 070619239  SUDOC: 073471925  VIAF: 29073535   WorldCat (עם VIAF): 29073535
The Girls (שיר)

The Girls (בעברית: הבנות) הוא שיר של הדי ג'יי והמפיק הסקוטי קלווין האריס. הוא פורסם בתור הסינגל השני מתוך אלבום הבכורה שלו אלבום האולפן, I Created Disco, ב-4 ביוני 2007. "The Girls" היה לשיר שדורג במקום הגבוה ביותר במצעד הסינגלים הבריטי באלבומו הראשון, בכך ששבוע לאחר שפורסם, הוצג במקום ה-3. גרסה מוברחת של השיר דלפה על קובץ והופצה מספר חודשים לפני שהאלבום פורסם.
מיקומי שיא

| מצעד (2007) | מיקומי שיא |
| --- | --- |
אוסטרליה (ARIA): 33
אירלנד (IRMA): 23
סקוטלנד (מצעד הסינגלים הסקוטי): 4
בריטניה (מצעד הסינגלים הבריטי): 3
Strength of a Woman

Strength of a Woman (בעברית: חוזקתה של אישה) הוא אלבומה השלושה עשר של הזמרת-יוצרת האמריקאית מרי ג'יי בלייג'. האלבום יצא לאור ב-28 באפריל 2017, על ידי חברת התקליטים קפיטול רקורדס והוא מהווה המשך לאלבומה הקודם.
רקע

בלייג' עדה על האלבום עם מפיקים וכותבים כמו די ג'יי קמפר, ברנדון הודג', היט-בוי וכולי. באלבום מתארחים זמרים וראפרים כמו מיסי אליוט, קניה וסט, קוואבו וכולי. האלבום הגיע בשיאו למקום ה-3 בארצות הברית ומכר 78 אלף עותקים בשבוע הראשון ליציאתו. במצעד אלבומי ה-R&B וההיפ-הופ הוא הגיע למקום השני ולמקום הראשון במצעד אלבומי ה-R&B.
עם יציאתו, קיבל האלבום ביקורות חיוביות ממבקרי המוזיקה.
סינגלים וקידומים

מתוך האלבום יצאו 6 סינגלים רשמיים: "Thick of It", "U + Me (Love Lesson)", (בשיתוף קניה וסט) "Love Yourself" ,"Set Me Free", שיר הנושא ו-"Glow Up" (בשיתוף די ג'יי חאלד, מיסי אליוט וקוואבו) כאשר שניים מהסינגלים הראשונים הגיעו למקום הראשון במצעד שירי ה-R&B למבוגרים.
על מנת לקדם את האלבום, יצאה בלייג' לסיבוב ההופעות "Strength of a Woman Tour" בצפון אמריקה אירופה ואוסטרליה.
רשימת רצועות

| Strength of a Woman> מס' | Strength of a Woman> שם | Strength of a Woman> משך | Strength of a Woman>  | Strength of a Woman>  | Strength of a Woman>  | Strength of a Woman>  | Strength of a Woman>  | Strength of a Woman>  | Strength of a Woman>  |
| --- | --- | --- | --- | --- | --- | --- | --- | --- | --- |
| 1. | Love Yourself (בהשתתפות קניה וסט)   | 4:58 |  |  |  |  |  |  |  |
| 2. | Thick of It  | 4:01 |  |  |  |  |  |  |  |
| 3. | Set Me Free  | 3:29 |  |  |  |  |  |  |  |
| 4. | It's Me  | 4:30 |  |  |  |  |  |  |  |
| 5. | Glow Up (בהשתתפות קוואבו, די ג'יי חאלד ומיסי אליוט)   | 4:05 |  |  |  |  |  |  |  |
| 6. | U + Me (Love Lesson)  | 4:57 |  |  |  |  |  |  |  |
| 7. | Indestructible  | 4:43 |  |  |  |  |  |  |  |
| 8. | Thank You  | 4:05 |  |  |  |  |  |  |  |
| 9. | Survivor  | 4:44 |  |  |  |  |  |  |  |
| 10. | Find the Love  | 3:23 |  |  |  |  |  |  |  |
| 11. | Smile (בהשתתפות פרינס צ'ארלז)   | 3:42 |  |  |  |  |  |  |  |
| 12. | Telling the Truth (בהשתתפות קייטרנדה & BADBADNOTGOOD)   | 3:57 |  |  |  |  |  |  |  |
| 13. | Strength of a Woman  | 3:49 |  |  |  |  |  |  |  |
| 14. | Hello Father  | 3:19 |  |  |  |  |  |  |  |
| משך כולל: | משך כולל: | 57:42 |  |  |  |  |  |  |  |
הערות שוליים

↑  באד באד נוט גוד, ביג די, די ג'יי קמפר, היט-בוי, ברנדון "בי.איי.אם" הודג', קייטי טרנדה, לאמב, נף-יו, טדי ריילי, וויליאם טיילר
1 2  Strength of a Woman by Mary J. Blige, Apple Music (באנגלית)
| --- | --- |
בקרת זהויות :  MusicBrainz release group: 74e75c5e-bf34-48ed-b139-75191fd32315
The Astonishing

The Astonihshing הוא האלבום השלושה עשר של להקת המטאל הפרוגרסיבי דרים ת'יאטר, אשר יצא לאור כאלבום כפול ב-29 בינואר 2016. כפי שתואר במגזין הרולינג סטון, סיפור האלבום הוא על "להקה של מורדים שקוראת תיגר כנגד אימפריה מדכאת, כשהמוזיקה משחקת תפקיד מרכזי". הסיפור הושפע מהערצת ג'ון פטרוצ'י לכותרים כמו מלחמת הכוכבים ומשחקי הכס, כמו כן השקפת עולמו על תפקידה של הטכנולוגיה בחיי היום יום המודרניים.
בריאיון למגזין "פטיש המטאל", כינה דייב לינג את האלבום "מורכב, קולנועי, שאפתני, עד לרמה של טירוף", והעניק לו את הציון 8 מתוך 10.
עלילת האלבום

עלילת הסיפור מתרחשת בימיה האחרונים של שנת 2284 וימיה הראשונים של שנת 2285 ב"ממלכה הצפונית של אמריקה".
שליט הממלכה הוא המלך נפאריוס, הוא נשוי למלכה אראבל ואב לנסיך דאריוס והנסיכה פיית', הוא שולט בממלכה ביד קשה ותושבי הממלכה חיים רובם בעוני חמור.
באחד מחוקיו הוא אוסר על השמעת מוזיקה ושירה מכל סוג למעט מנגינת ה"נומאקס" (NOMAC - Noise Machine) - מכונות רעש, מין כלי טיס כדוריים המפיקים צלילים דיגיטליים "חסרי-נשמה" (מעיין ביקורת על המוזיקה האלקטרונית שהיא "חסרת נשמה" לעומת מוזיקת המטאל).
מבירת הממלכה העלילה עוברת לעיירה Ravenskill, עיירה קטנה וענייה הנמצאת בקצה הממלכה, הרחק מהמרכז השלטוני שלה.
בעיירה מתגורר אדם בשם אריס עם אשתו אוונג'לין ובנם זאנדר, אריס מספר על אחיו גבריאל, אדם בעל יכולות שירה מיוחדות כל כך עד שכשהוא שר, "ציפורי השיר נודמות ומקשיבות" ושירתו יכולה אפילו לרפא אדם חולה, גבריאל צובר תהילה בזכות שירתו ומתכנן קרוא תיגר על המלך נפאריוס כדי שייבטל האיסור על המוזיקה.
לארמונו של נפאריוס מגיעות שמועות אודות גבריאל ולכן הוא ומשפחתו מגיעים ל-Ravenskill כדי לראותו במו עיניהם כאשר הוא מופיע באמפי-תיאטרון המקומי, בזמן ההופעה גבריאל מבחין בפיית' ומתאהב בה, ולאחר ההופעה נמלט מהמקום ומסתתר.
נפאריוס אינו מרוצה משירתו של גבריאל ומצהיר כי אם לא יסגיר את עצמו בתוך שלושה ימים העיירה Ravenskill תיחרב עד היסוד.
אריס מתלבט האם לעזור לאחיו במאבקו משום שלפני מות אשתו החולה הוא הבטיח לה שישמור על בנם זאנדר הרחק מכל הקרבות והמלחמות, הנסיך דאריוס חוטף את זאנדר ומודיע לאריס שיהרוג אותו אם לא ישכנע את גבריאל להסגיר עצמו.
גבריאל ופיית, נפגשים ומחליטים לשתף פעולה גם כדי להציל את זאנדר וגם כדי להתיר את האיסור על המוזיקה, לאחר כמה פגישות ביניהם, דאריוס שריגל אחריהם אל האמפי תיאטרון, מגיע עם זנדר השבוי ומיד מופיע שם גם אריס שהחליט להגן על אחיו ומאבקו למען החופש המוזיקלי.
בין אריס ודאריוס פורץ קרב חרבות במהלכו הורג דאריוס את אריס אך גם פוגע בטעות באחותו פיית' ופוצע אותה אנושות, גבריאל המזועזע ממה שראה מכסה את אוזניו של זאנדר וזועק זעקה חזקה כל כך עד שהחרישה את דאריוס.
גבריאל מנסה להשתמש בשירתו כדי להציל את פיית' אך מגלה כי איבד את קולו בזעקתו, כאשר היא עומדת לנשום את נשימתה האחרונה מגיעים תושבי Ravenskill בהמוניהם ומנחמים את גבריאל, גבריאל מצליח עם עזרתם לשוב ולשיר ומציל את חייה של פיית' .
לאחר שהמלך נפאריוס מגלה על מה שקרה הוא מחליט לבטל את החוק שלו שאוסר את המוזיקה, גבריאל ופיית' מתחתנים, מגדלים את זאנדר כבנם ומוחלים לדאריוס על פשעיו.
מותר שוב להאזין למוזיקה ולשיר, המלך נפאריוס מורה לכבות את ה"נומאקס" ולהרוס אותם וכל תושבי הממלכה חוגגים.
השתתפו באלבום

ג'יימס לאברי - שירה
ג'ון פטרוצ'י - גיטרה, הפקה, סיפור
ג'ורדן רודס - קלידים
ג'ון מיונג - גיטרה בס
מייק מנג'יני - תופים,  כלי הקשה
Soy Luna: La vida es un sueño

Soy Luna: La vida es un sueño (בתרגום חופשי: "החיים הם חלום"), הוא הפסקול השלישי של הטלנובלה "סוי לונה". הפסקול יצא לאור ב-3 במרץ 2017.
הפקה

הפסקול מכיל את השירים שהושמעו בפרקי העונה השנייה של הסדרה. שני סינגלים מהפסקול, "תמיד ביחד" ו"לינדה" הועלו ליוטיוב בפברואר 2017 על ידי Claro Music, לערוץ היוטיוב של דיסני - אמריקה הלטינית. הפסקול כולל שירים הן בספרדית והן באנגלית, ובאחד השירים יש אף חלק באיטלקית. הגרסאות המלאות של כל השירים הועלו ליוטיוב ב-2 במרץ 2017. בשונה מהפסקולים הקודמים, הפסקול "La vida es un sueño" מחולק לשני דיסקים. הדיסק הראשון מכיל שירים מקוריים שנכתבו עבור העונה השנייה והדיסק השני מכיל שירים מקוריים נוספים של הסדרה, ונוסף עליהם קאברים למספר שירים, כדוגמת השיר "Footloose" שנכתב במקור לסרט שוודי שפורסם ב-1984, והשיר "Yo Quisiera" שמבוצע בפסקול על ידי מייקל רונדה, נכתב בידי ההרכב המוזיקלי Reik. בנוסף, השיר "Allá Voy" נכתב, הולחן ובוצע על ידי רוג'רו פסקווראלי, דמות ראשית בסדרה, שיצר את השיר במיוחד עבור פסקול זה.
במהלך סיבוב ההופעות Soy Luna En concierto, נערכו מספר השקות לפסקול (Firma De Discos), במסגרתן השחקנים חתמו על הדיסקים למעריצים בעודם יושבים סביב שולחן ארוך במקום ציבורי.
רק במדינות אמריקה הלטינית הפסקול נמכר כשני דיסקים. באירופה ובעוד מדינות, הפסקול פוצל לשניים וכל חלק הושק בתאריך אחר. הפסקול הראשון (הדיסק הראשון) נקרא: Soy Luna - Season 2 - La Vida es un Sueño 1 והפסקול השני (הדיסק השני) נקרא: Soy Luna - Season 2 - La Vida es un Sueño 2.
רשימת שירים > תרגומי שמות השירים לעברית > חלק ראשון

"תמיד ביחד"
"מניף את דגלי"
"החיים הם חלום"
"פוש, אתה הולך!"
"איך אני נראית לך?"
"חצי וחצי"
"אמיצה"
"מותק משעשע"
"יפה"
"סמוך עליי"
"את/ה חי/ה בתוכי"
"יש לי הרגשה"
"נסיכה"
רשימת שירים > תרגומי שמות השירים לעברית > חלק שני

"פוטלוס"
"רק בשבילך"
"תפוס אותי אם תוכל"
"חושב"
"נצעד"
"לשם אני הולך"
"אני לא מבקשת ממך הרבה"
"זר"
"אני כאן"
"כן, אני מסכימה"
"הייתי רוצה"
"תמיד ביחד" (גרסה קבוצתית)
מיקומי שיא

|   ‏‏‏  מצעדים ודירוגים> מדינה |   ‏‏‏  מצעדים ודירוגים> מצעד |   ‏‏‏  מצעדים ודירוגים> מיקום שיא |   ‏‏‏  מצעדים ודירוגים>  |
| --- | --- | --- | --- |
|  אוסטריה | Ö3 אוסטריה טופ 40‏ | 17 |  |
|  גרמניה | GfK – טופ 100 | 32 |  |
|  ספרד | PROMUSICAE | 5 |  |
|  צרפת | SNEP | 56 |  |
מלון שפירא

| --- | --- |

 מידע כללי
 סוג:  בית מלון 
 מיקום:  עפולה 
 מדינה:  ישראל 
 מייסדים:  מאיר שפירא 
 הקמה ובנייה
 תקופת הבנייה:  ?–1925
 תאריך פתיחה רשמי:  1925 
 
 קואורדינטות:  32°36′29″N 35°17′18″E﻿ / ﻿32.607972222222°N 35.288472222222°E﻿ / 32.607972222222; 35.288472222222
  (למפת הכרמל מוגדלת) מלון שפירא(למפת הכרמל רגילה) מלון שפירא(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום מלון שפירא(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום מלון שפירא
 
מלון מרכזי שפירא היה בית מלון מרכזי ששכן במרכז העיר עפולה בין השנים 1925–1990, והיה מבתי האירוח היחידים בעמק יזרעאל בתקופת המנדט הבריטי. המלון נקרא על שמו של מאיר שפירא, יזם המלון.
היסטוריה

את הקמת המבנה יזם מאיר שפירא שכיהן כראש המועצה המקומית של עפולה, והוא הוקם בפועל בשנת תרפ"ה (1925) במרכז העיר, בשדרה המרכזית של עפולה שתקרא לימים "שדרות ארלוזורוב", בסמוך לבית פיינגולד.
בהקמת המלון הושקעה מחשבה רבה, והוא היה בעל ארכיטקטורה ייחודית, ובחזיתו הפונה לשדרה נבנו שתי קשתות מפוארות, והוא גילם בתוכו מוטיבים שסימלו את ההיסטוריה העתיקה של העיר עפולה.
כפועל יוצא ממיקומה של עפולה כבירת העמק, וכנקודת עצירה והחלפת כוחות לנוסעים מהמרכז לצפון המדינה, זכה בית המלון לארח אישים חשובים רבים, שעצרו בו למנוחת לילה.
בין האישים שהתארחו במלון היה רבי יוסף יצחק שניאורסון מליובביץ', שביקר במקום בשנת 1929, הרב אברהם יצחק הכהן קוק, מנהיג בית"ר זאב ז'בוטינסקי, נשיא המדינה חיים ויצמן המשורר חיים נחמן ביאליק, מנחם אוסישקין ועוד.
בשנת 1936 עבר הבניין לשמש כמטה המשטרה וכוחות הצבא שחנו באזור, ועם פרוץ מלחמת העולם השנייה נשאר הבניין בידי הצבא, הבניין שנקנה  בשנת 1946 על ידי יעקב רודוי שהפעיל אותו תחת השם ״מלון מרכזי״.
בשנת 1990 נהרס המבנה ועל חורבותיו הוקם בניין משרדים ומסחר.
לוחית זיכרון בבניין שנבנה על חורבות המלון, עם פסיפס המציג את מראה המלון בעבר
זאב ז'בוטינסקי ומנחם אוסישקין במלון שפירא
קארל רהם

| --- | --- |

 לידה:  2 באפריל 1907 קלוצנבורג, האימפריה האוסטרו-הונגרית האימפריה האוסטרו-הונגרית 
 הוצאה להורג:  30 באפריל 1947 (בגיל 40) ליטומז'יצה, צ'כוסלובקיה צ'כוסלובקיה 
 מדינה:  האימפריה האוסטרו-הונגרית, אוסטריה, גרמניה הנאצית 
 דרגה:   אובר-שטורמפיהרר
 תפקידים בשירות
 איש הגסטאפו, מפקדו האחרון של מחנה טרזיינשטט
 
קארל רהם (בגרמנית: Karl Rahm;‏ 2 באפריל 1907 – 30 באפריל 1947) היה קצין אס-אס גרמני בדרגת שטורמבאנפיהרר, כיהן כמפקד מחנה הריכוז טרזיינשטט מפברואר 1944 עד מאי 1945. הוא היה מפקד המחנה השלישי והאחרון במספר אחרי זיגפריד זיידל ואנטון בורגר. הוצא להורג לאחר שהועמד לדין באשמת פשעי מלחמה.
ביוגרפיה

רהם נולד בשנת 1907 בעיר קלוצנבורג שהייתה אז חלק מן האימפריה האוסטרו-הונגרית. עבד כיצרן כלים במשך תקופה בווינה, ובסביבות שנת 1920 נחשף לפעילות של המפלגה הנאצית האוסטרית. בתחילת שנות השלושים של המאה ה-20 הוא הצטרף לשורות הנאצים ולפעילות המחתרתית של האס-אס האוסטרי. בשנת 1938, לאחר האנשלוס, סיפוח אוסטריה אל גרמניה הנאצית, רהם קיבל דרגת קצונה של האס-אס תחת אישורו של ארנסט קלטנברונר. אחיו פרנץ גורש למחנה ריכוז עקב היותו קומוניסט.
מלחמת העולם השנייה

עם פרוץ מלחמת העולם השנייה בספטמבר 1939, רהם החזיק בדרגת אובר-שטורמפיהרר באס-אס הכללי. מאחר שרצה ל"תרום" יותר למאבק האס-אס הוא סופח לגסטאפו וללשכה המרכזית להגירת יהודים בווינה, שם היה כפוף לאדולף אייכמן. בשנת 1940 הוצב בפראג כסגנו של הנס גינתר תחת הלשכה האמונה על הגירת יהודים בפראג. במרץ 1941 נסע עם גינתר להולנד כדי להקים לשכה דומה לטיפול ביהודים אך נכשל במשימה זו.
טרזיינשטט

בפברואר 1944 רהם קודם לדרגת אוברשטורמבנפיהרר ונהיה לקומנדט (מפקד) של מחנה הריכוז וההשמדה טרזיינשטט. בין תפקידיו במחנה נכללה האחריות לדמות למחנה חזות של מקום מגורים הוגן ונעים לצורך ביקורים של הצלב האדום הבינלאומי. הכל היה כחלק ממזימה להציג מצג שווא לעולם כי הנאצים מתייחסים ומטפלים בכבוד ביהודים במדינות הכבושות על ידי גרמניה הנאצית.
תחת פיקודו על המחנה, רהם היה אחראי על שילוח המוני של יהודים לאושוויץ, המשלוח הגדול ביותר יצא מהמחנה בסתיו 1944 לאחר הביקור של הצלב האדום, וכן לאחר שצולם סרט תעמולה שקרי שהציג את המחנה כמקום מקלט חופשי ושליו. קרוב ל-18,000 איש גורשו למותם בחודש אחד. בטרזיינשטש נכלאו אמנים יהודים, מוזיקאים ומשכילים שמצאו את מותם במחנה עצמו או באושוויץ.
רהם נזכר היטב על ידי אסירי המחנה בציניות שלו ובאישיות הקשה. הוא נהג להכות את האסירים ולהשתתף בעינויים. מנגד, היו אסירים שזכו ליחס מעודף, אסירים מיוחסים שמוצאם מוינה. היו יהודים שחס עליהם מגירוש לאושוויץ (תמורת שוחד) וכן לחלק מהיודנראט של המחנה נהג לדבר בכבוד ופנה אליהם עם המילה Sie במקום Du, אפילו בפני קציני אס-אס.
העמדה לדין והוצאה להורג

רהם החליט לפנות את מחנה טרזיינשטט ב-5 במאי 1945 יחד עם כל קציני וחיילי האס אס. הוא נתפס זמן קצר לאחר מכן על ידי כוחות צבא ארצות הברית ובשנת 1947 הוסגר לצ'כוסלובקיה. הוא הועמד למשפט, נמצא אשם בביצוע פשעי מלחמה ונידון למוות. הוצאתו להורג אירעה ב-30 באפריל 1947, כארבע שעות בלבד לאחר מתן פסק הדין על ידי חבר השופטים הצ'כי.
הערות שוליים

↑  הצגת טרזיינשטט בסרט תעמולה
↑  מסמכים על קארל רהם מן המוזיאון היהודי בפראג
| --- | --- |
בקרת זהויות :  GND: 124956726  ISNI: 0000 0000 1422 601X  NKC: zmp20201076426  NTA: 231594453  SNAC: w6d25r1p  VIAF: 52636188   WorldCat (עם VIAF): 52636188